Superius annotatum est, et memoriæ traditum, quod Avinus de Acelet, et Vuadinus de Divione, filii quoque eorum, calumpniam de via molendi de Calma, quia sæpius canonicos placitabunt, omnino dimiserunt, et euntibus ac redeuntibus viam liberam concesserunt. Denique; non multo post Guillermus de Orgiul, prædicti Vaudini filius, illam querelam removit, pratumque de Casnehel simul calumpniari cœpit Unde conventus et placitum ad rectum reductus, viam molendini liberam, sicut in priori dono, et calumpniam prati omnino guirpivit. Hoc fecit in manu Herberti abbatis, cujus etiam tempore pater suus fecerat laudante et consentione Humberto ipsius Guillermi fratre, præsentibus canonicis, Galone fratre Aymonis, Johanne de Arco, Guidone de Longo Vado, Girardo de Aspero Monte, et militibus, Aymone de Divione; Odone de Eschire et fratre ejus Henrico, Duranno Escharizun famulo canonicorum.